ສະຫະຣັດ ຍົກເລີກການຟ້ອງ ຕໍ່ຜູ້ທີ່ຖືກກ່າວຫາວ່າ ວາງແຜນ ກໍ່ຣັຖປະຫານ ໃນລາວ
ຂ່າວສຳຄັນອື່ນໆ: ອະດີດຫົວໜ້າຊີໄອເອ ຮຽກຮ້ອງໃຫ້ ທ່ານໂອບາມາ ຢຸດເຊົາການສືບສວນ; ຜູ້ຕ້ອງສົງສັຍ ສາຣະພາບວ່າ ໄດ້ພົວພັນກັບ ອົງການກໍ່ການຮ້າຍແທ້; ກາ
ອະດີດຜູ້ອຳນວຍການ ຂອງອົງການສືບລັບ CIA ເຈັດທ່ານໄດ້ຮຽກຮ້ອງໃຫ້ປະທານາທິບໍດີ ສະຫະຣັດ ທ່ານ BARACK OBAMA ຢຸດເຊົາການສືບສວນກ່ຽວກັບການ ກ່າວຫາທີ່ວ່າ ໄດ້ມີການປະຕິບັດແບບບໍ່ຖືກຕ້ອງ ຕໍ່ພວກນັກໂທດໂດຍເຈົ້າໜ້າທີ່ສືບສວນ ຂອງ ອົງການ CIA ໃນລະຫວ່າງສມັຍ ຣັຖບານປະ ທານາທິບໍດີBUSH ຜູ້ອຳນວຍການ ຂອງອົງການ CIA ທີ່ເຄີຍຮັບໜ້າທີ່ ທັງໃນສມັຍ ປະທານາທິບໍດີຂອງພັກເດໂມແຄຣັທ ແລະພັກຣີພັບຣີກັນ ໄດ້ທຳການຮ້ອງຮຽນ ໃນຈົດໝາຍສະບັບນຶ່ງທີ່ສົ່ງໄປຍັງ ທຳນຽບຂາວ ໃນມື້ວານນີ້ ໃນຈົດໝາຍດັ່ງກ່າວ ອະດີດຜູ້ອຳນວຍການຂອງອົງການ CIA ທັງ 7 ເຕືອນວ່າ ການສືບສວນ ອາດຈະເຮັດໃຫ້ພວກເຈົ້າໜ້າທີ່ສືບລັບ ໝົດກຳລັງໃຈ ໃນການທີ່ຈະສ່ຽງ ເພື່ອປົກປ້ອງ ປະເທດຊາດແລະອາດຈະເປັນ ອຸບປະສັກຂັດຂວາງ ບໍ່ໃຫ້ຣັຖບານ ຕ່າງປະເທດ ຮ່ວມມືກັບ ສະຫະຣັດ ໃນເດືອນແລ້ວນີ້ ທ່ານ ERIC HOLDER ຣັຖມຸນຕຣີ ກະຊວງຍຸຕິທັມ ຂອງສະຫະຣັດໄດ້ແຕ່ງຕັ້ງ ໄອຍະການ JOHN DURHAM ໃຫ້ເປັນຫົວໜ້າສືບສວນເພື່ອພິຈາຣະນາເບິ່ງວ່າ ເຈົ້າໜ້າທີ່ອົງການ CIA ໄດ້ລະເມີດ ກົດໝາຍຫລືບໍ່ເວລາເຂົາເຈົ້າ ສອບປາກຄຳ ຜູ້ຕ້ອງສົງສັຍວ່າ ເປັນພວກກໍ່ການຮ້າຍ ເຈົ້າໜ້າທີ່ປະຕິບັດກົດໝາຍ ອະວຸໂສ ທ່ານນຶ່ງ ຂອງສະຫະຣັດ ກ່າວວ່າ ຊາວອັຟການິສ ຖານຄົນນຶ່ງທີ່ຖືກສອບປາກຄຳ ໂດຍເຈົ້າໜ້າທີ່ ຣັຖບານກາງ ໃນສັບປະດານີ້ກ່ຽວກັບການກ່າວ ຫາທີ່ວ່າ ໄດ້ມີການວາງແຜນ ໂຈມຕີຂອງພວກກໍ່ ການຮ້າຍນັ້ນໄດ້ສາຣະພາບວ່າ ມີຄວາມສັມພັນ ກັບອົງການ ກໍ່ການຮ້າຍ AL-QAIDA ແທ້ ເຈົ້າໜ້າທີ່ອະວຸໂສ ທີ່ຂໍສງວນຊື່ ຂອງສະຫະຣັດ ທ່ານນີ້ ກ່າວໃນມື້ວານນີ້ວ່າຜູ້ຊາຍຄົນນີ້ ກໍຄືນາຍ NAJIBULLAH ZAZI ຊຶ່ງໃນເວລານີ້ ກຳລັງເຈ ຣະຈາຕໍ່ຮອງກ່ຽວກັບການຟ້ອງຮ້ອງ ທີ່ອາດມີຂຶ້ນ ໃນຂໍ້ຫາກໍ່ການຮ້າຍນັ້ນ ນາຍ ZAZIຍັງບໍ່ທັນ ຖືກຈັບ ຫລືຖືກຟ້ອງ ຢ່າງເປັນທາງການເທື່ອ ແຕ່ເຈົ້າໜ້າທີ່ ຣັຖບານກາງຂອງສະຫະຣັດ ໄດ້ສອບປາກຄຳຂອງລາວ ໃນສັບປະດານີ້ 3 ເທື່ອດ້ວຍກັນຢູ່ທີ່ເຮືອນຂອງຜູ້ກ່ຽວ ໃນນະຄອນ DENVER ຣັດ CORO LADO ນາຍ ZAZIໄດ້ຖືກສອບປາກຄຳ ພົວພັນກັບ ການບຸກເຂົ້າໄປ ກວດຄົ້ນຢູ່ທີ່ຫໍພັກ ໃນນະຄອນນິວຢອກເມື່ອຕົ້ນອາທິດນີ້ ເຈົ້າໜ້າທີ່ ໄດ້ກວດຄົ້ນຫໍພັກ ຂອງນາຍ ZAZIໃນເຂດຊານເມືອງ ຂອງນະຄອນແດນເວີ ໃນມື້ວັນພຸດຜ່ານມາ ເຈົ້າໜ້າທີ່ອິນໂດເນເຊັຽ ໃຫ້ ການຢືນຢັນວ່າຜູ້ຊາຍທີ່ຖືກຂ້າຕາຍ ໃນການ ຍິງຕໍ່ສູ້ ກັບຕຳຣວດ ໃນສັບປະດານີ້ ແມ່ນຫົວ ໜ້າຜູ້ກໍ່ການຮ້າຍ ນາຍ NOORDIN TOP ແທ້ ໂຄສົກຂອງ ອົງການຕຳຣວດແຫ່ງຊາດ ອິນໂດເນເຊັຽ ທ່ານ NANAN SUKARNA ກ່າວໃນວັນເສົາ ມື້ນີ້ວ່າ ການກວດDNA ໃຫ້ການສນັບສນຸນ ຕໍ່ການກວດລາຍນິ້ວມື ທີ່ໄດ້ມີການພົບເຫັນ ກ່ອນໜ້ານີ້ວ່າຜູ້ກ່ຽວແມ່ນໃຜ ນາຍ NOORDIN ແມ່ນນຶ່ງໃນຈຳນວນ 4 ຄົນ ທີ່ຖືກຂ້າຕາຍໃນການບຸກເຂົ້າໄປກວດຄົ້ນ ບ່ອນຫລົບລີ້ ຂອງພວກຫົວຮຸນແຮງ ໃນມື້ວັນພະຫັດຜ່ານມາຢູ່ໃນເຂດພາກກາງ ຂອງເກາະ JAVA ນອກນັ້ນ ຍັງມີອີກ 3 ຄົນ ຖືກຈັບ ໃນເດືອນແລ້ວຕຳຣວດໄດ້ປະກາດ ຢ່າງຜິດພາດໄປວ່າ ນາຍ NOORDIN ໄດ້ຖືກຂ້າຕາຍໃນບຸກເຂົ້າໄປກວດຄົ້ນ ຢູ່ອີກບ່ອນນຶ່ງ ສະຫະຣັດ ກ່າວໃນວັນພະຫັດ ຜ່ານມານີ້ວ່າອິນໂດເນເຊັຽ ອາດໄດ້ດຳເນີນ ບາດກ້າວທີ່ສຳຄັນ ໃນການປາບປາມ ພວກຫົວຮຸນແຮງ ນາຍNOORDIN ເປັນຜູ້ນຳຂອງກຸ່ມ ທີ່ແຍກອອກຈາກ ຕາໜ່າງກໍ່ການຮ້າຍ ໃນເຂດເອເຊັຽຕາເວັນອອກສຽງໃຕ້ JEMAAH ISLAMIYAH ພວກປະທ້ວງເສື້ອແດງຈຳນວນຫລາຍ ພັນຄົນ ໄດ້ໄປເຕົ້າໂຮມກັນທີ່ຈະຕຸຣັດແຫ່ງນຶ່ງ ໃນນະຄອນຫລວງ ຂອງໄທເພື່ອລະລຶກເຖິງ ວັນຄົບຮອບ ປີທີ 3 ໃນການກໍ່ຣັຖປະຫານ ຂອງພວກທະຫານໂຄ່ນລົ້ມອະດີດນາຍົກ ຣັຖມຸນຕຣີທັກສິນ ຊິນນະວັດ ພວກປະທ້ວງທີ່ຖືກຈັບຕາເບິ່ງ ຢ່າງໃກ້ຊິດ ໂດຍຕຳຣວດ ແລະທະຫານ ຈຳນວນຫລາຍພັນຄົນນັ້ນໄດ້ຮຽກຮ້ອງ ໃຫ້ນາຍົກຣັຖມຸນຕຣີ ອະພິຊິດ ເວດຊາຊີວະ ລາອອກ ແລະຈັດໃຫ້ມີການເລືອກຕັ້ງໃໝ່ ໃນມື້ວານນີ້ ທ່ານສຸເທບ ເທືອກສຸບັນ ຮອງນາຍົກ ຣັຖມຸນຕຣີຮັບຜິດຊອບກ່ຽວກັບ ກິຈການ ຄວາມປອດພັຍ ຂອງໄທກ່າວວ່າ ຄະນະຣັຖບານຈະອອກດຳຣັດສຸກເສີນ ຖ້າການປະທ້ວງ ທີ່ວ່ານີ້ ໄດ້ມີການຜັນຂຍາຍຈົນຄວບຄຸມບໍ່ໄດ້ ຄະນະຣັຖບານໄທ ໄດ້ໃຫ້ການອະນຸມັດ ກ່ຽວກັບ ກົດໝາຍພິເສດວ່າດ້ວຍຄວາມໝັ້ນຄົງ ທີ່ອະນຸຍາດໃຫ້ ພວກທະຫານ ເຂົ້າຄວບຄຸມ ການເຄື່ອນໄຫວຂອງພວກປະທ້ວງ ຢູ່ໃນເຂດບາງກອກ ບ່ອນທີ່ຕຶກຣັຖສະພາ ແລະຕຶກໂຮງການ ຣັຖບານອື່ນໆຕັ້ງຢູ່ນັ້ນ ກົດໝາຍດັ່ງກ່າວນີ້ ຈະມີຜົນບັງຄັບໃຊ້ໃນມື້ວັນຈັນຈະມາ ເຈົ້າໜ້າທີ່ກະຊວງຍຸ ຕິທັມ ຂອງສະຫະຣັດ ກ່າວວ່າການຟ້ອງຮ້ອງຕໍ່ຜູ້ ນຳຄົນສຳຄັນ ຂອງພວກອົພຍົບຊາວມົ້ງທີ່ຖືກກ່າວ ຫາວວ່າວາງແຜນໂຄ່ນລົ້ມ ຣັຖບານລາວຄອມ ມູນິສນັ້ນ ໄດ້ຖືກຍົກເລີກແລ້ວ ຖແລງຂ່າວສະບັບນຶ່ງ ຂອງທ່ານ LAWRENCE BROWN ທະນາຍຄວາມ ຂອງສະຫະຣັດ ກ່າວວ່າຂະນະທີ່ອີກ 12 ຄົນ ຈະຖືກດຳເນີນຄະດີ ຍ້ອນໄດ້ພະຍາຍາມ ທີ່ຈະໂຄ່ນລົ້ມຣັຖບານລາວນັ້ນ ແຕ່ຂໍ້ຫາຕໍ່ທ່ານວັງປາວ ອາຍຸ 79 ປີໄດ້ຖືກຍົກເລີກ ຖແລງຂ່າວເວົ້າວ່າ ອີງຕາມພາບລວມ ຂອງຫລັກຖານ ໃນຄະດີນີ້ແລ້ວ ການສືບຕໍ່ດຳເນີນຄະດີ ທ່ານວັງປາວນັ້ນ ແມ່ນບໍ່ໄດ້ ເປັນທີ່ຮັບປະກັນ ກະຊວງຍຸຕິທັມຂອງສະຫະຣັດ ກ່າວວ່າ ສ່ວນພວກຈຳເລີຍ ທີ່ຍັງເຫລືອ ໄດ້ຖືກກ່າວຫາວ່າສົມຮູ້ຮ່ວມຄິດກັນ ເພື່ອໃຫ້ໄດ້ມາ ຊຶ່ງອາວຸດ ກະສຸນ ພະນັກງານ ແລະເງິນສຳລັບພວກກະບົດ ຢູ່ໃນລາວ ທີ່ກຳລັງຊອກຫາຊ່ອງທາງ ເພື່ອເຮັດສົງຄາມຕໍ່ຕ້ານຣັຖບານ ການສືບສວນ ໄດ້ເລີ້ມຂຶ້ນ ຫລັງຈາກການພົບປະ ຫລາຍໆຄັ້ງລະຫວ່າງພວກທີ່ຖືກກ່າວຫາ ແລະເຈົ້າສືບລັບ ນອກເຄື່ອງແບບ ຂອງຣັຖບານກາງສະຫະຣັດ ນັກການທູດ ອະວຸໂສທ່ານນຶ່ງ ຂອງສະຫະຣັດ ສະແດງຄວາມຊົມເຊີຍຕໍ່ລາຍ ງານຂ່າວທີ່ວ່າ ຜູ້ນຳຂອງ ເກົາຫຼີເໜືອ ທ່ານ KIM JONG IL ເຕັມໃຈທີ່ຈະເຂົ້າຮ່ວມ ການເຈຣະຈາສອງຝ່າຍ ແລະການເຈຣະຈາ ຫລາຍຝ່າຍ ກ່ຽວກັບໂຄງການນິວເຄລັຽ ທີ່ ເປັນບັນຫາ ຖົກຖຽງໂຕ້ແຍ້ງ ຂອງເກົາຫລີ ເໜືອ ທ່ານ KURTCAMPBELL ຣັຖມຸນຕຣີຊ່ອຍ ວ່າການກະຊວງ ການຕ່າງປະເທດ ສະຫະຣັດ ຮັບຜິດຊອບກິຈການເອເຊັຽ ຕາເວັນອອກ ແລະປາຊີຟິກ ກ່າວຕໍ່ ພວກນັກຂ່າວ ທີ່ກຸງໂຕກຽວໃນມື້ວານນີ້ວ່າ ເປັນທີ່ປາກົດວ່າ ເກົາຫລີເໜືອ ເຕັມໃຈ ທີ່ຈະຮັບເອົາພັນທະທີ່ຕົນໄດ້ໃຫ້ໄວ້ ໃນລະຫວ່າງການເຈຣະຈາ ປົດອາວຸດຮອບກ່ອນໆ ນອກນັ້ນ ທ່ານCAMPBELL ຍັງເວົ້າວ່າ ການເຈຣະຈາ ສອງຝ່າຍໃດໆກໍຕາມ ລະຫວ່າງສະຫະຣັດແລະເກົາຫລີເໜືອ ສາມາດມີຂຶ້ນ ໄດ້ພາຍໃຕ້ຂອບ ຂອງການເຈຣະຈາ 6ຝ່າຍທີ່ກຳລັງດຳເນີນຢູ່ ເທົ່ານັ້ນ ໃນຕອນເຊົ້າ ຂອງມື້ວານນີ້ອົງການຂ່າວຊິນຫວາ ຂອງທາງການຈີນ ລາຍງານວ່າ ທ່ານ KIM ກ່າວຕໍ່ທ່ານ DAIBINGGUO ທີ່ປຶກສາ ຂອງຣັຖບານ ຈີນວ່າ ເກົາຫລີເໜືອ ຈະສືບຕໍ່ ຊອກຫາຊ່ອງທາງເພື່ອເຮັດໃຫ້ແຫລມເກົາຫຼີ ເປັນເຂດປອດນິວເຄລັຽ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ